Temeljem odredbi članka 30. Statuta Općine Povljana (Službeni glasnik Zadarske županije 17/09,23/09 i 07/10), u predmetu proširenja mjesnog groblja, Općinsko vijeće Općine Povljana na 23. sjednici održanoj 04. travnja 2016. godine donosi

Odluku

o proširenju mjesnog groblja u Povljani ''Svi sveti''

**Članak 1.**

Temeljem iskazanog interesa mještana Općine Povljana Upravi groblja i sukladno Prostornom planu uređenja Općine Povljana proširit će se mjesno groblje ''Svi sveti'' u Povljani radi izgradnje grobnica i uređenja groblja.

**Članak 2.**

Proširenje će obuhvatiti zemljište koje se nalazi sjeverozapadno od groblja.

**Članak 3.**

Načelnik Općine Povljana ovlašćuje Porat Povljana d.o.o (u daljnjem tekstu: Uprava groblja) za provedbu postupaka javne nabave za potrebe proširenja groblja i izgradnju grobnica.

**Članak 4.**

Uprava groblja će uz suglasnost Općine Povljana vršit prodaju-ustupanje grobnih mjesta na trajno korištenje prema listi dostavljenih zahtjeva. Naplaćena sredstva od naknade za dodjelu grobnog mjesta Uprava groblja uplaćuje na poslovni račun izabranog izvođača radova i mogu se koristiti isključivo za radove na izgradnji, uređenju i proširenju groblja.

**Članak 5.**

Po završenoj izgradnji, sva dokumentacija vezana za predmetno proširenje groblja ostaje u tvrtki Porat Povljana d.o.o. radi daljnjeg upravljanja grobljem sukladno Zakonu o grobljima i drugim podzakonskim propisima.

**Članak 6.**

Pojedinačna rješenja o godišnjoj naknadi za korištenje grobnog mjesta donijet će Uprava groblja, uz prethodnu suglasnost općinskog načelnika.

**Članak 7.**

Ova Odluka stupa na snagu danom donošenja, a objavit će se u ''Službenom glasniku Zadarske županije''.

Klasa:363-01/16-01/1

Ur.broj:2198/25-40-16-2

Povljana, 04. travnja 2016. godine

OPĆINSKO VIJEĆE OPĆINE POVLJANA

Predsjednik Općinskog vijeća

Nikola Vičević